**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2015. december 16-i ülésére)

**TÁRGY: LAKÁS BÉRBEADÁSA SZEGEDINÉ DICSA DÓRA RÉSZÉRE**

Szegediné Dicsa Dóra kérelmet nyújtott be Kiskőrös Város Képviselő-testületének címezve annak érdekében, hogy Kiskőrös Város Önkormányzata bérlakást biztosítson számára.

Kérelmező a Bács-Kiskun Megyei Kormányhivatal Kiskőrösi Járási Hivatal Kormányablak és Okmányirodai Osztályának kormánytisztviselője. Szegediné Dicsa Dóra kiskőrösi származású, 2007. óta Budapesten élt házastársával. Házastársa a Nemzeti Adó- és Vámhivatal Kiskőrösi kirendeltségének dolgozója. 2015 augusztusában költöztek haza Kiskőrösre, itthon szeretnének családot alapítani, véglegesen letelepedni. Új családi házuk használatba vételéig kéri az Önkormányzat segítségét lakásproblémájának megoldásában.

A Bács-Kiskun Megyei Kormányhivatal Kiskőrösi Járási Hivatalának vezetője támogatja Szegediné Dicsa Dóra lakásbérletét tekintettel arra, hogy a fiatal szakemberek városunkban való letelepedését rendkívül fontosnak tartja. A közszolgáltatás hatékony biztosítása érdekében szorgalmazza a járás területén élő szakirányú végzettséggel rendelkező kollégák megtartását.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (1) bekezdése alapján a Képviselő-testület az önkormányzati bérlakást Kiskőrös város szakember-ellátottságának biztosítása és a pályakezdő szakemberek letelepítése érdekében Kiskőrös közigazgatási területén működő önkormányzati, állami és egyházi fenntartású intézmény vagy szervezet munkavállalója, valamint területi ellátási kötelezettség teljesítésére az Önkormányzattal kötött szerződés keretében egészségügyi feladatot ellátó háziorvos, házi gyermekorvos, fogorvos szakemberek részére - a polgármester javaslatára - pályázat kiírása nélkül adja bérbe.

Fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a Petőfi Sándor út 3. szám I emelet 4. ajtószám alatti, 1,5 szoba, 1 konyha, 1 előszoba, 1 fürdőszoba, 1 WC, 1 éléskamra, 1 erkély helyiségekből álló, összkomfortos, 49 m2 alapterületű lakást Szegediné Dicsa Dóra részére 1 éves időtartamra, de legfeljebb a Bács-Kiskun Megyei Kormányhivatal Kiskőrösi Járási Hivatalánál fennálló munkaviszonya időtartamára.

**Kiskőrös, 2015. december 9.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. egyetért azzal, hogy a város szakember-ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) önkormányzati rendelet 6. § (1) bekezdése értelmében az Önkormányzat üzleti vagyonát képező Kiskőrös belterületi 3140/A/6. hrsz-on nyilvántartott, természetben 6200 Kiskőrös, Petőfi Sándor út 3. szám I. emelet 4. ajtószám alatti, 1,5 szoba, 1 konyha, 1 előszoba, 1 fürdőszoba, 1 WC, 1 éléskamra, 1 erkély helyiségekből álló, összkomfortos, 49 m2 alapterületű lakást bérbe adja Szegediné Dicsa Dóra 6200 Kiskőrös, Mester u. 26. szám alatti lakos részére 1 éves időtartamra, de legfeljebb a Bács-Kiskun Megyei Kormányhivatal Kiskőrösi Járási Hivatalánál fennálló munkaviszonya időtartamára.
2. felhatalmazza a polgármestert a határozat mellékletét képező lakásbérleti szerződés aláírására.

**Felelős:** polgármester

**Határidő:** azonnal